Irak i zdravstveno osiguranje biće glavne teme američkih predsedničkih izbora
Još jedno od pitanja koja bi mogla da uzburkaju strasti je ilegalna imigracija. Ali najnovije ankete ipak ukazuju da su rat u Iraku, zd
Rat u Iraku, nesuglasice sa Iranom i stanje američke privrede biće neke od najvažnijih tema američke predsedničke kampanje. Unutrašnjepolitički dopisnik Glasa Amerike, Džim Maloun, pokušao je da baci nešto više svetla na ta pitanja. Mnogi stručnjaci predviđaju da će Irak biti najvažnija tema kampanje, kao i 2004. godine, kada se predsednik Buš takmičio za drugi mandat. Alan Lihtman je profesor političke istorije na Američkom univerzitetu u Vašingtonu: Neki republikanci veruju da bi poboljšana bezbednosna situacija u Iraku mogla da pomogne republikanskom kandidatu. Ali Lihtman veruje da će demokratski kandidat imati prednost među nezavisno opredeljenim glasačima. Irak, Iran i druga spoljnopolitička pitanja često se pokreću na kampanjskim skupovima, posebno u Ajovi i Nju Hempširu, gde će se održati prva preliminarna glasanja. Artur Sanders je politikolog sa Univerziteta Drejk, u Ajovi: O tome se raspravlja i u Nju Hempširu, ali tamošnje demokrate bave se i pitanjem koji od demokratskih kandidata bi mogao da pobedi na izborima, novembra 2008. Dante Skala je profesor političkih nauka na Univerzitetu države Nju Hempšir: Mnogi stručnjaci kažu da trenutna mešavina tema ide na ruku demokratama. Lari Sabato je direktor Politikološkog centra na Univerzitetu države Virdžinije: Republikanski stratezi kažu da bi to moglo da se promeni, ako se fokus kampanje premesti na pitanja nacionalne bezbednosti i rat protiv terorizma. Džon Fortier analizira politiku američkih predsednika u institutu Ameriken enterprajz, u Vašingtonu: Još jedno od pitanja koja bi mogla da uzburkaju strasti je ilegalna imigracija. Ali najnovije ankete ipak ukazuju da su rat u Iraku, zdravstvena zaštita i privreda ipak u vrhu liste prioriteta za većinu američkih glasača.